cyanic-selkie/wikianc huggingface dataset:
উয়েফা চ্যাম্পিয়নস লিগ
গ্রুপ পর্ব এবং নকআউট পর্ব
৩২ দলের সমন্বয়ে গ্রুপ পর্বের খেলার মাধ্যমে এই প্রতিযোগিতার মূল পর্ব শুরু হয়, যেখানে দলগুলোকে চারটি করে মোট আট ভাগে বিভক হয়ে থাকে। এই পর্বের ড্রয়ের জন্য সিডিং ব্যবহার করা হয়, যেখানে একই অ্যাসোসিয়েশনের দলগুলো একত্রে কোন গ্রুপে অবস্থান করে না। প্রতিটি দল গ্রুপ পর্বে ৬টি করে ম্যাচ খেলে থাকে, যেখানে তারা অপর তিনটি দলের সাথে হোম এবং অ্যাওয়ে ম্যাচের মাধ্যমে রাউন্ড-রবিন পদ্ধতিতে মুখোমুখি হয়। প্রত্যেক গ্রুপের চ্যাম্পিয়ন এবং রানার-আপ দল পরবর্তী পর্বের জন্য উত্তীর্ণ হয়। অন্যদিকে, তৃতীয় স্থান অধিকারী দল ইউরোপা লিগের গ্রুপ পর্বে প্রবেশ করে।
সাধারণত প্রতি মৌসুমের গ্রুপ পর্বের খেলাগুলো সেপ্টেম্বর থেকে ডিসেম্বর মাসের মধ্যে আয়োজিত হয়ে থাকে অতঃপর প্রায় এক মাস বিরতির পর ফেব্রুয়ারি মাসের শুরুর দিকে নকআউট পর্ব শুরু হয়। নকআউট পর্বের প্রতিটি খেলা (ফাইনাল ব্যতীত) দুই লেগের বিন্যাসে আয়োজিত হয়। সাধারণত প্রতি মৌসুমের ফাইনাল ম্যাচটি মে মাসের শেষ দুই সপ্তাহে অথবা জুন মাসের শুরুর দিকে আয়োজিত হয়, যা ২০১৫ সালের পর থেকে বিজোড় সালগুলোতে টানা তিনবার অনুষ্ঠিত হয়েছে।
বণ্টন
নিম্নে উয়েফা চ্যাম্পিয়নস লিগের প্রবেশাধিকার তালিকার উল্লেখ করা হয়েছে:
র‍্যাঙ্কিং
ম্যাচ পরিচালনায় অভিজ্ঞতার ভিত্তিতে উয়েফা রেফারি ইউনিট ৫টি বিভাগে বিভক্ত। ফ্রান্স, জার্মানি, ইংল্যান্ড, ইতালি বা স্পেনের রেফারিদের বাদ দিয়ে প্রথমে যেকোনো রেফারিকে চতুর্থ শ্রেণির রেফারি হিসেবে নিয়োগ দেওয়া হয়। এই পাঁচটি দেশের রেফারি সাধারণত শীর্ষস্থানীয় ঘরোয়া লিগে রেফারির দায়িত্ব পালন করে এবং তারা সরাসরি তৃতীয় শ্রেণির রেফারি হিসেবে নিয়োগ পান। প্রতিটি ম্যাচের পরে রেফারিদের কর্মদক্ষতা পর্যবেক্ষণ ও মূল্যায়ন করা হয়; প্রতি মৌসুমে ২ বার রেফারিদের শ্রেণির সংশোধন করা হয়ে থাকে, তবে কোন রেফারিকে সরাসরি তৃতীয় শ্রেণি থেকে এলিট বিভাগে উন্নীত করা হয় না।
নিযুক্তি
উয়েফা রেফারি ইউনিটের সহযোগিতায়, উয়েফা রেফারি কমিটি ম্যাচে রেফারি নিয়োগের কাজে নিয়োজিত থাকে। পূর্ববর্তী ম্যাচ, নম্বর, কর্মদক্ষতা এবং ফিটনেস স্তরের উপর ভিত্তি করে রেফারি নিয়োগ দেওয়া হয়। পক্ষপাতিত্ব নিরুৎসাহিত করার জন্য, চ্যাম্পিয়নস লিগের ম্যাচে রেফারি নির্ধারণের ক্ষেত্রে জাতীয়তার বিষয়টি বিবেচনা করা হয়। কোন রেফারি যে দেশ অথবা জাতির অংশ, তিনি উক্ত দেশের অথবা জাতির ক্লাব সংবলিত কোন গ্রুপের ম্যাচে দায়িত্ব পালনে নিয়োজিত থাকেন না। উয়েফা রেফারি ইউনিট কর্তৃক প্রস্তাবিত অথবা নিয়োগকৃত রেফারি আলোচনা বা সংশোধন করার জন্য উয়েফা রেফারি কমিটিতে প্রেরণ করা হয়। ঐক্যমত্য হওয়ার পরে, জনগণের প্রভাব হ্রাস করার উদ্দেশ্যে এবং গোপনীয়তা রক্ষার ক্ষেত্রে ম্যাচের দুই দিন পূর্বে নিযুক্ত রেফারির নাম প্রকাশ করা হয়।
সীমাবদ্ধতা
১৯৯০ সাল থেকে, ৪৫ বছর বয়সের বেশি বয়সী ব্যক্তিকে উয়েফার একজন আন্তর্জাতিক রেফারি হিসেবে নিয়োগ দেওয়া হয় না। ৪৫ বছর বয়সী হওয়ার পরে একজন রেফারিকে অবশ্যই চলমান মৌসুম শেষে পদত্যাগ করতে হবে। যোগ্যতার স্তরের ক্ষেত্রে ফিটনেস নিশ্চিত করতে বয়সের এই সীমাটি প্রতিষ্ঠিত হয়েছিল। বর্তমানে, উয়েফা চ্যাম্পিয়নস লিগে রেফারিকে আন্তর্জাতিক স্তরের রেফারি হিসেবে পরিগণিত হওয়ার জন্য একটি ফিটনেস পরীক্ষায় উত্তীর্ণ হতে হয়।
শিরোপা এবং পদক
বর্তমান শিরোপাটি লম্বা এবং রূপার তৈরি, যার ওজন হচ্ছে । এটি ১৯৬৬ সালে রিয়াল মাদ্রিদকে তাদের ষষ্ঠ শিরোপা জয়লাভ করার পর মূল শিরোপাটি প্রদান করার পর, সুইজারল্যান্ডের বের্নের ইয়র্গ স্টাডেলমান নামক একজন জুয়েলার্স নকশা করেছিলেন; যার মূল্য ছিল প্রায় ১০,০০০ সুইস ফ্রাংক।
২০১২–১৩ মৌসুম পর্যন্ত চ্যাম্পিয়নস লিগের বিজয়ীদের ৪০টি স্বর্ণপদক এবং রানার-আপদের জন্য ৪০টি রৌপ্য পদক প্রদান করা হয়।
পুরস্কারের অর্থমূল্য
উয়েফা চ্যাম্পিয়নস লিগের ক্লাবগুলো অংশগ্রহণ এবং ফলাফলের ভিত্তিতে নির্দিষ্ট পরিমাণ অর্থ গ্রহণ করে থাকে। এই প্রদানকৃত অর্থের পরিমাণ বিভিন্ন পর্যায়ের বিভক্ত, যার ওপর তাদের টেলিভিশন বাজারের মূল্য নির্ভর করে। ২০১৯–২০ মৌসুমের জন্য, ক্লাবগুলোকে প্রদত্ত পুরস্কারের অর্থের পরিমাণ নিম্নরূপ:
এর অর্থ হচ্ছে, সর্বোপরি কোন ক্লাব এই তালিকার অধীনে সর্বোচ্চ €৮২,৪৫,০০০ করতে পারে; এখানে বাছাইপর্ব, প্লে-অফ অথবা মার্কেট পুল শেয়ার গণনা করা হয় নি।
উয়েফা চ্যাম্পিয়ন লিগে বিতরণকৃত রাজস্বের একটি বড় অংশ "মার্কেট পুল"-এর সাথে সংযুক্ত, যার পরিমাণ প্রতিটি দেশের টেলিভিশন বাজার মূল্য দ্বারা নির্ধারিত হয়। ২০১৪–১৫ মৌসুমে ইয়ুভেন্তুস (যারা রানার-আপ হয়েছিল) প্রায় €৮৯.১ মিলিয়ন আয় করেছিল, যার মধ্যে €৩০.৯ মিলিয়ন ছিল পুরস্কৃত অর্থ; অন্যদিকে, উক্ত আসরের বিজয়ী দল বার্সেলোনা প্রায় €৬১.০ মিলিয়ন আয় করেছিল, যার মধ্যে €৩৬.৪ মিলিয়ন ছিল পুরস্কৃত অর্থ।
পৃষ্ঠপোষক
ফিফা বিশ্বকাপের মতো, উয়েফা চ্যাম্পিয়নস লিগেও বহুজাতিক সংস্থাগুলো পৃষ্ঠপোষকতার দায়িত্ব পালন করে থাকে; যা সাধারণত ইউরোপের শীর্ষ স্তরের ঘরোয়া লিগ হতে ভিন্ন চিত্র, যেখানে শুধুমাত্র একটি সংস্থা পৃষ্ঠপোষকতা করে থাকে। ১৯৯২ সালে যখন চ্যাম্পিয়নস লিগে পুনঃনামকরণ করা হয়েছিল, তখন সিদ্ধান্ত নেওয়া হয়েছিল যে সর্বোচ্চ আটটি সংস্থা এই প্রতিযোগিতাটির পৃষ্ঠপোষকতা করার অনুমতি দেওয়া হবে, প্রতিটি কর্পোরেশনের জন্য পিচের চারপাশে চারটি বিজ্ঞাপন বোর্ড বরাদ্দ করা হয়েছিল, এর পাশাপাশি ম্যাচের পূর্বে এবং ম্যাচের পরবর্তী সাক্ষাৎকার অনুষ্ঠানে লোগো ব্যবহার এবং প্রতিটি ম্যাচের একটি নির্দিষ্ট সংখ্যক টিকিট প্রদান করা হতো। এই প্রতিযোগিতার পৃষ্ঠপোষকদের ম্যাচ চলাকালীন টেলিভিশনের বিজ্ঞাপনে অগ্রাধিকার দেওয়ার জন্য একটি চুক্তি স্বাক্ষর করা হয়, একই সাথে এও নিশ্চিত করা হয় যে আসরের প্রধান পৃষ্ঠপোষককে বিজ্ঞাপনের ক্ষেত্রে সর্বোচ্চ প্রাধান্য দেওয়া হবে।
২০১২–১৩ মৌসুমের নকআউট পর্ব হতে, উয়েফা ফাইনাল ম্যাচসহ নকআউট পর্বে অংশগ্রহণকারী স্টেডিয়ামগুলোতে এলইডি বিজ্ঞাপনের হোর্ডিং ব্যবহার করে আসছে। ২০১৫–১৬ মৌসুমের পর থেকে উয়েফা প্লে-অফ থেকে ফাইনাল পর্যন্ত সকল ম্যাচে এই জাতীয় হোর্ডিং ব্যবহার করে।
আডিডাস একটি মাধ্যমিক পৃষ্ঠপোষক হিসেবে কাজ করার পাশাপাশি অফিসিয়াল ম্যাচ বল সরবরাহ করে এবং ম্যাক্রন রেফারিদের পোশাক সরবরাহ করে। এই প্রতিযোগিতার চতুর্থ প্রাতিষ্ঠানিক বোর্ড হিসেবে হুবলোত-ও একটি মাধ্যমিক পৃষ্ঠপোষক হিসেবে কাজ করে।
পানিনি ২০১৫ সাল পর্যন্ত উয়েফা চ্যাম্পিয়নস লিগ একটি অংশীদার ছিল, অতঃপর টপস এই প্রতিযোগিতার জন্য স্টিকার, ট্রেডিং কার্ড এবং ডিজিটাল সংগ্রহ উৎপাদন করার জন্য একটি চুক্তি স্বাক্ষর করে।
এই প্রতিযোগিতার পূর্ববর্তী পৃষ্ঠপোষক হচ্ছে: নাইকি, ফোর্ড, আমস্টেল, নিউটেলা, ইউরোকার্ড, কন্টিনেন্টাল, ম্যাকডোনাল্ড'স, ভোডাফোন, ইউনিক্রেডিট।
ব্যক্তিগত ক্লাবগুলো বিজ্ঞাপনসহ জার্সি পরিধান করতে পারে। তবে পোশাক প্রস্তুতকারকের পাশাপাশি জার্সিতে কেবল একটি পৃষ্ঠপোষকে লোগো প্রদর্শন করার অনুমতি রয়েছে। অলাভজনক সংস্থাগুলোর জন্য ব্যতিক্রম নিয়ম ব্যবহার করা হয়, যা হচ্ছে শার্টের সামনের অংশে মূল স্পনসর হিসেবে বা এটির জায়গায় অন্তর্ভুক্ত হতে পারে; নয়তো জার্সির পেছনে (জার্সি নম্বর নিচে বা উপরের অংশে) প্রদর্শন করা যেতে পারে।
যদি ক্লাবগুলো এমন একটি দেশে ম্যাচ খেলে যেখানে উক্ত পৃষ্ঠপোষকটি নিষিদ্ধ থাকে (যেমন ফ্রান্সের ক্ষেত্রে মদজাতীয় পৃষ্ঠপোষক), উক্ত পরিস্থিতিতে ক্লাবকে অবশ্যই তাদের জার্সি থেকে উক্ত পৃষ্ঠপোষকের লোগো সরিয়ে ফেলতে হবে। উদাহরণস্বরূপ, ১৯৯৬–৯৭ উয়েফা চ্যাম্পিয়নস লিগ এবং উয়েফা কাপে স্কটিশ ক্লাব র‍েঞ্জার্স ফ্রান্সে আয়োজিত লেগে যথাক্রমে অসের এবং স্ত্রাসবুর আলজাসের বিরুদ্ধে ম্যাচে ম্যাকইওয়ান'সের পরিবর্তে সেন্টার পার্কস ইউরোপের (উক্ত সময়ে উভয় প্রতিষ্ঠানই স্কটিশ অ্যান্ড নিউক্যাসেলের উপবিভাগ ছিল) লোগো সংবলিত জারসি পরিধান করেছিল।
সম্প্রচার মাধ্যম
এই প্রতিযোগিতাটি কেবল ইউরোপেই নয়, পুরো বিশ্ব জুড়ে দর্শক টেলিভিশনের মাধ্যমে উপভোগ করে থাকে। সাম্প্রতিক বছরগুলোতে এই প্রতিযোগিতার ফাইনাল ম্যাচটি, বিশ্বের সর্বাধিক প্রদর্শিত বার্ষিক ক্রীড়া অনুষ্ঠানে পরিণত হয়েছে। ২০১২–১৩ মৌসুমের ফাইনাল ম্যাচটি এই প্রতিযোগিতার সর্বাধিক টিভি রেটিং সংগ্রহকারী ম্যাচ ছিল; উক্ত ম্যাচটি প্রায় ৩৬০ মিলিয়ন দর্শক টেলিভিশনের মাধ্যমে উপভোগ করেছিল।
সর্বোচ্চ গোলদাতা
নিম্নে উল্লেখিত তালিকায় বাছাইপর্বে করা গোল অন্তর্ভুক্ত নয়।
সর্বাধিক ম্যাচ
নিম্নে উল্লেখিত তালিকায় বাছাইপর্বে অংশগ্রহণ করা ম্যাচ অন্তর্ভুক্ত নয়।
নেপাল মজুমদার
নেপাল মজুমদার (২২ জানুয়ারি ১৯২৬ - ৫ ফেব্রুয়ারি, ২০০১) ছিলেন বিশিষ্ট রবীন্দ্র-বিশেষজ্ঞ, গবেষক ও প্রাবন্ধিক।
জন্ম ও প্রারম্ভিক জীবন
নেপাল মজুমদারের জন্ম ১৯২৬ খ্রিস্টাব্দের ২২ শে জানুয়ারি অবিভক্ত বাংলার অধুনা পশ্চিমবঙ্গের বীরভূম জেলার হেতমপুরে। ১৯৪২ খ্রিস্টাব্দে ম্যাট্রিক পাশ করার পরই তিনি ভারতের স্বাধীনতা আন্দোলনে যোগ দেন। ওই বছরের আগস্ট আন্দোলনে তিনি দুবরাজপুরের সিভিল কোর্ট ও ডাকঘর অভিযানের মূল সংগঠক ছিলেন। ১৯৪৬ খ্রিস্টাব্দে বৃটিশ পুলিশ লয়াবাদ কয়লাখনি থেকে তাকে গ্রেফতার করে। ১৯৫৪ খ্রিস্টাব্দে তিনি কমিউনিস্ট পার্টির সদস্যপদ লাভ করেন।
রবীন্দ্রচর্চা ও গবেষণা
স্বাধীনতা আন্দোলনের সঙ্গে জড়িত থাকার সময় থেকেই তিনি  রবীন্দ্রনাথ ঠাকুরের জীবন ও চিন্তাধারায় অনুপ্রাণিত ছিলেন। স্বাধীনতালাভের পর ১৯৪৯ খ্রিস্টাব্দ হতে তিনি নিয়মিত শুরু করেন গবেষণা। বামপন্থী মতাদর্শে দীক্ষিত হলেও রবীন্দ্রনাথ ছিলেন তার মনের গভীরে - নানাভাবে অনুসন্ধান করেছেন তাঁকে। বামপন্থী চিন্তক গদ্যচর্চায় সোজাসুজি সত্যকে জানতে নতুন নতুন বিষয়ে প্রামাণ্য গ্রন্থ, চিঠিপত্র, পত্র-পত্রিকার যুক্তি পরম্পরায়  গদ্যের কড়া হাতুড়ির কথাই এসেছে তার রচনায়। রবীন্দ্রনাথ সম্পর্কে শ্রমসাধ্য কাজ করেছেন  ছয়টি গ্রন্থে - ভারতে জাতীয়তা ও আন্তর্জাতিকতা ও রবীন্দ্রনাথ শীর্ষক তথ্যের আকর সমৃদ্ধ গ্রন্থে। তার নিজের কথায় এটি ছিল সিরিয়াস গবেষণাগ্রন্থ। দীর্ঘজীবনকালের রচনাবলী, কর্মকাণ্ড, সাধনা ও চিন্তন,সেই সঙ্গে শুধু জাতীয় ক্ষেত্রেই  নয়, সেসময়ের বিশ্বের যাবতীয় জ্বলন্ত সমস্যা কীভাবে তীব্র স্পর্শচেতনশীল মহান মানবতাবাদী  কবিকে বিচলিত করত, তা গ্রথিত হয়েছে এই মহাগ্রন্থটিতে। এই গ্রন্থটির জন্য তিনি ১৯৭৮ খ্রিস্টাব্দে পশ্চিমবঙ্গ সরকারের রবীন্দ্র পুরস্কার লাভ করেন এবং ১৯৮৬ খ্রিস্টাব্দে রবীন্দ্রভারতী বিশ্ববিদ্যালয় প্রদান করে ডি. লিট উপাধি। কলকাতা বিশ্ববিদ্যালয়ের জগত্তারিণী স্বর্ণ পদক লাভ করেন ১৯৯৩ খ্রিস্টাব্দে।
অসংখ্য প্রবন্ধ রচনাও করেছেন তিনি। তার অন্যান্য উল্লেখযোগ্য গ্রন্থগুলি হল-
জীবনাবসান
নেপাল মজুমদার ২০০১ খ্রিস্টাব্দের ৫ই ফেব্রুয়ারি প্রয়াত হন।
জোয়েল গার্নার
জোয়েল গার্নার (জন্ম: ১৬ ডিসেম্বর, ১৯৫২) ওয়েস্ট ইন্ডিজের প্রাক্তন ক্রিকেটার। ৬ ফুট ৮ ইঞ্চি উচ্চতার এই খেলোয়াড় "বিগ জোয়েল" বা "বিগ বার্ড" হিসেবেও পরিচিত ছিলেন।
ক্রিকেটে প্রধানত তিনি একজন ফাস্ট বোলার ছিলেন। টেস্ট ক্রিকেট ইতিহাসের সবচেয়ে লম্বা বোলারদের অন্যতম ছিলেন গার্নার। তিনি, মাইকেল হোল্ডিং, এন্ডি রবার্টস, কলিন ক্রফট এবং পরবর্তিতে ম্যালকম মার্শাল এর মত ফাস্ট বোলারদের সাথে নিয়ে ওয়েস্ট ইন্ডিজ দল এমন অপ্রতিরোধ্য হয়ে উঠেছিল যে টানা ১৫ বছর তারা কোন টেস্ট সিরিজ হারেনি।
১৯৭৭ থেকে ১৯৮৭ খ্রিঃ খেলা ৫৮ টেস্টে তিনি ২৫৯টি উইকেট নিয়েছেন মাত্র ২০.৯৮ গড়ে, যা টেস্ট ইতিহাসের অন্যতম সেরা বোলিং পরিসংখ্যান।
সীমিত ওভারের ক্রিকেটে তিনি তার উচ্চতাকে ব্যবহার করে আরও ভয়ঙ্কর হয়ে উঠেছিলেন (৯৮ ম্যাচে ১৪৬ উইকেট ৩.০৯ ইকোনমি রেটে)। ইয়র্কার, বাড়তি বাউন্স আর সুইংয়ের মিশেলে তার বল খেলা ব্যাটসম্যানদের জন্য ছিল অনেক কষ্টসাধ্য। ১০০-এর বেশি ওয়ানডে উইকেটধারী বোলারদের মধ্যে ২০ এর নিচে গড় একমাত্র তার।
১৯৭৯ বিশ্বকাপ ক্রিকেট ফাইনালে ইংল্যান্ডের বিরুদ্ধে ৩৮ রানে ৫ উইকেট নিয়ে তিনি ওয়েস্ট ইন্ডিজের টানা ২য় বিশ্বকাপ জয়ে গুরুত্বপূর্ণ অবদান রাখেন। এই ম্যাচে একটি স্পেলে তিনি মাত্র ৪ রানে ৫ উইকেট নেন, যার মধ্যে তিনি ২ বার হ্যাট্রিক এর দ্বারপ্রান্তে ছিলেন।
তিনি বার্বাডোজের হয়ে ওয়েস্ট ইন্ডিজে, শেফিল্ড শিল্ডে সাউথ অস্ট্রেলিয়ার হয়ে এবং সমারসেটের হয়ে ইংল্যান্ডের কাউন্টি ক্রিকেটে খেলতেন। ভিভ রিচার্ড এবং ইয়ান বোথামের সঙ্গে তিনি সমারসেটের অন্যতম সেরা সময়ে খেলেছেন।
তিনি ১৯৮০ সালের উইজডেন ক্রিকেটার অফ দা ইয়ার ছিলেন।
শিং-টুং ইয়াউ
শিং-টুং ইয়াউ একজন চীনা-মার্কিন গণিতবিদ। তিনি ১৯৮২ সালে ফিল্ডস পদক লাভ করেন।
চারুলতা (অভিনেত্রী)
চারুলতা একজন ভারতীয় অভিনেত্রী। তিনি প্রধানত কর্নাটকের কন্নড় চলচ্চিত্র জগতে অভিনয় করেন। তার সঙ্গে তিনি তামিল, তেলুগু, ওড়িয়া এবং মালয়ালম অন্যান্য বিভিন্ন প্রদেশের চলচ্চিত্রেও অভিনয় করেছেন।
নিজস্ব জীবন
তিনি ভারতের উত্তর-পশ্চিম সীমান্তবর্তী রাজ্য পাঞ্জাবে জন্মগ্রহন করেছিলেন। জন্মের সময় তার নাম রাখা হয় সোনিয়া সিং ওয়ালিয়া। পাঞ্জাবে তার জন্ম হলেও তার প্রতিপালন হয়েছে দক্ষিন ভারতের উপকূলবর্তী কেরালা রাজ্যে। তিনি ছোটবেলা থেকেই মডেল হিসাবে বিভিন্ন টিভি বিজ্ঞাপনে অভিনয় করতেন। সিনেমা জগতে তার প্রথম আবির্ভাব হয় কন্নড় চলচ্চিত্র ও মাল্লিগে -তে অভিনয়ের মাধ্যমে। এই সিনেমার পরিচালক ভি. মনোহর তার নতুন নামকরন করেন চারুলতা। এই চারুলতা নামেই তিনি পরবর্তীকালে কন্নড় চলচিত্র জগতে প্রসিদ্ধ হন।
কর্মজীবন
১৯৯৭ সালে মুক্তিপ্রাপ্ত কন্নড় সিনেমা ও মল্লিগে -তে তিনি প্রথম শিশুশিল্পী হিসাবে অভিনয় করেন। সিনেমাতে তার অভিনীত চরিত্রের নাম ছিল লক্ষী বা লক্সমী। এই সিনেমার মাধ্যমেই অভিনয় জগতে তার আত্মপ্রকাশ। এরপর তিনি অজস্র ছবিতে অভিনয় করেছেন যার মধ্যে বেশিরভাগই হল কন্নড় চলচ্চিত্র। ১৯৯৭ সালেই তার অভিনীত আরও একটি কন্নড় সিনেমা জোড়ি হাকি মুক্তি পায়। এই সিনেমাতে তিনি লালি চরিত্রে অভিনয় করেছিলেন। ১৯৯৭ থেকে ২০০০ সাল অবধি পরপর তিনি অজস্র কন্নড় ছবিতে অভিনয় করেছেন যার মধ্যে উল্লেখযোগ্য, সিমহাদা গুড়ি(১৯৯৮), মাথিনা মল্লা(১৯৯৮), জয়দেব(১৯৯৮), হব্বা(১৯৯৯), আন্ডারওয়াল্ড(১৯৯৯), হ্রিদয়াঞ্জলী(১৯৯৯), এ.কে ৪৭(১৯৯৯), তুভ্ভি তুভ্ভি তুভ্ভি(১৯৯৯), আশা নানা মধভে অন্থে(১৯৯৯), ভুমি(২০০০), নে নানা জীভা(২০০০), মিঞ্চু (২০০০) ইত্যাদি।
তার অভিনীত সাম্প্রতিক কিছু উল্লেখনীয় সিনেমা হল, এল্লাম চেতনে ইস্টম পোলে(২০১৫), মহাবীরা মচিদেভা(২০১৬), চক্রবর্তী(২০১৭) ইত্যাদি।
আবু ইউসুফ (অধ্যাপক)
আবু ইউসুফ (১৯৪৩ – ২০১০) একজন বাংলাদেশী শিক্ষাবিদ ও মুক্তিযোদ্ধা। তিনি চট্টগ্রাম বিশ্ববিদ্যালয়ের (চবি) ইসলামের ইতিহাস ও সংস্কৃতি বিভাগের অধ্যাপক ছিলেন। তিনি চবির উপ-উপাচার্য এবং ১৪তম উপাচার্য হিসেবে দায়িত্ব পালন করেন।
জন্ম
তিনি ১৯৪৩ সালে চট্টগ্রামের হাটহাজারী উপজেলার পশ্চিম ধলই গ্রামে জন্মগ্রহণ করেন।
শিক্ষা
আবু ইউসুফ চট্টগ্রাম বিশ্ববিদ্যালয়ের ইতিহাস বিভাগ থেকে স্নাতকোত্তর ডিগ্রি লাভ করেন। তিনি ভারতের জওহরলাল নেহেরু বিশ্ববিদ্যালয় থেকে ইতিহাসে এমফিল ও পিএইচডি ডিগ্রি অর্জন করেন।
কর্মজীবন
আবু ইউসুফ চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগে ১৯৭৩ সালে শিক্ষকতা শুরু করেন। তিনি দীর্ঘকাল বিশ্ববিদ্যালয়টিতে অধ্যাপনা করেছেন।
আবু ইউসুফ একজন মুক্তিযোদ্ধা। তিনি ১৯৯৬ থেকে ২০০১ সাল পর্যন্ত চট্টগ্রাম বিশ্ববিদ্যালয়ের উপ-উপাচার্য এবং ২০০৯ সালের ২৫ ফেব্রুয়ারি থেকে ২০১০ সালের ২৮ নভেম্বর পর্যন্ত একই বিশ্ববিদ্যালয়ের ১৪তম উপাচার্য হিসেবে দায়িত্ব পালন করেন। বিশ্ববিদ্যালয়টির সেশনজট নিরসনে বিভিন্ন পদক্ষেপ গ্রহণের জন্য তিনি সমাদৃত।
মৃত্যু
হৃদরোগে আক্রান্ত হয়ে ২০১০ সালের ২৮ নভেম্বর চট্টগ্রাম মেডিকেল কলেজ হাসপাতালে তিনি শেষনিঃশ্বাস ত্যাগ করেন।
শিলিগুড়ি বিধানসভা কেন্দ্র
শিলিগুড়ি (বিধানসভা কেন্দ্র) ভারতের পশ্চিমবঙ্গ রাজ্যের দার্জিলিং জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২৬ নং শিলিগুড়ি বিধানসভা কেন্দ্রটি ১ থেকে ৩০ এবং ৪৫ থেকে ৪৭ নং ওয়ার্ডগুলি শিলিগুড়ি পৌরসংস্থার অন্তর্গত।
শিলিগুড়ি বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
২০২১ নির্বাচন
In the পশ্চিমবঙ্গ বিধানসভা নির্বাচন, ২০২১, ভারতীয় জনতা পার্টি শংকর ঘোষ defeated his nearest rival Omprakash Mishra of সর্বভারতীয় তৃণমূল কংগ্রেস।
২০১৬ নির্বাচন
পশ্চিমবঙ্গ বিধানসভা নির্বাচন, ২০১৬, সিপিআই (এম) -এর অশোক ভট্টাচার্য তার নিকটতম প্রতিদ্বন্দ্বী তৃণমূলের ভাইচুং ভুটিয়াকে পরাজিত করেন।
২০১১
পশ্চিমবঙ্গ বিধানসভা নির্বাচন, ২০১১, তৃণমূল কংগ্রেসের রুদ্র নাথ ভট্টাচার্য তার নিকটতম প্রতিদ্বন্দ্বী সিপিআই (এম) -এর অশোক নারায়ণ ভট্টাচার্যকে পরাজিত করেন।
২০০৬
পশ্চিমবঙ্গ বিধানসভা নির্বাচন,২০০৬, সিপিআই (এম) -এর অশোক ভট্টাচার্য তার নিকটতম প্রতিদ্বন্দ্বী কংগ্রেসের নান্তু পালকে পরাজিত করেন।
২০০১
২০০১ সালের নির্বাচনে, সিপিআইএমের অশোক ভট্টাচার্য তার নিকটতম প্রতিদ্বন্দ্বী তৃণমূল কংগ্রেসের প্রশান্ত নন্দীকে পরাজিত করেন।
১৯৯৬
১৯৯৬ সালের নির্বাচনে, সিপিআইএমের অশোক ভট্টাচার্য নিকটবর্তী প্রতিদ্বন্দ্বী কংগ্রেসের প্রশান্ত নন্দীকে পরাজিত করেন।
১৯৭৭-২০০৬
২০০৬, ২০০১ , ১৯৯৬ এবং ১৯৯১  রাজ্য বিধানসভা নির্বাচনে, সিপিআই (এম) -এর অশোক ভট্টাচার্য শিলিগুড়ি কেন্দ্র থেকে জয়ী হন, কংগ্রেসের নান্তু পাল, তৃণমূল কংগ্রেসের প্রশান্ত নন্দী, কংগ্রেসের শঙ্কর মালাকার এবং কংগ্রেসের প্রশান্ত নন্দীকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ সালে সিপিআই (এম) -এর গৌর চক্রবর্তী, কংগ্রেসের প্রশান্ত নন্দীকে পরাজিত করেন। ১৯৮২ সালে এবং ১৯৭৭ সালে সিপিআই (এম) -এর বীরেন বোস কংগ্রেসের কৃষ্ণেন্দ্র নারায়ণ চৌধুরী ও অরুণ কুমার মৈত্র উভয়কে পরাজিত করেন।
ফরেস্ট গাম্প (উপন্যাস)
থাম্ব|উইন্সটন গ্রুম এর আত্নজীবনীমূলক উপন্যাস "ফরেস্ট গাম্প"। ফরেস্ট গাম্প উপন্যাসটি ১৯৮৬ সালে উইন্সটন গ্রুম রচনা করেছিলেন। যেখানে প্রধান চরিত্র তার রোমাঞ্চকর চিংড়ি বোটিং এবং পিংপং চ্যম্পিয়নশীপের কথা বলে। মনে করে শৈশবের ভালোবাসার কথা। ভিয়েতনাম যুদ্ধ থেকে শুরু করে কলেজ ফুটবল পর্যন্ত আমেরিকায় থাকা তার সব স্মৃতিই গল্প আকারে উঠে এসেছে।
গাম্প তার পুরো জীবনে জগৎকে সহজ এবং সত্যরূপে দেখেছেন। সে সত্যিই জানেনা জীবনে সে কী করতে চায়। খুব সামান্য আইকিউ থাকা সত্ত্বেও সে জ্ঞানে পরিপূর্ণ। গাম্পের কথা অনুযায়ী, সে খুব চমৎকারভাবে চিন্তা করতে পারেন। কিন্তু যখন তার সেই চিন্তা ব্যক্ত করতে অথবা লেখার চেষ্টা করেন তখনই সব জেলির ন্যায় এবড়ো থেবরো হয়ে বেড়িয়ে আসে। তার ম্যাথমেটিক্যাল জ্ঞান হয়তো সীমিত কিন্তু রোমাঞ্চকর কাজে সে ছিল দূর্দান্ত।
কুয়েতে বাহরাইনি
১৮ শতকের জার্মান অভিযাত্রী কারস্টেন নিবুহর ১৭৬৫ সালে ফাইলাকা দ্বীপ পরিদর্শন করেন এবং দেখেন যে এর বাসিন্দাদের একটি অসম পরিমাণে বাহরাইনি এবং যারা মুক্তা ডাইভার হিসাবে কাজ করেছিল।
কক্সবাজার-টেকনাফ মেরিন ড্রাইভ
কক্সবাজার-টেকনাফ মেরিন ড্রাইভ ৮০ কিলোমিটার দীর্ঘ একটি সড়ক, যা বঙ্গোপসাগর এর পাশ দিয়ে কক্সবাজারের কলাতলী সৈকত থেকে টেকনাফ পর্যন্ত বিস্তৃত। এটি বর্তমানে পৃথিবীর দীর্ঘতম মেরিন ড্রাইভ সড়ক। ২০১৭ সালের ৬ মে এটি বাংলাদেশের বর্তমান প্রধানমন্ত্রী শেখ হাসিনা উদ্বোধন করেন।।
পটভূমি
কক্সবাজার-টেকনাফ মেরিন ড্রাইভ সড়ক (৮০কিমি দৈর্ঘ্য) নির্মাণ প্রকল্পটি বাংলাদেশের আর্থ-সামাজিক ও সামরিক কৌশলগত উন্নয়ন এবং পর্যটন শিল্পের দ্রুত বিকাশের উদ্দেশ্যে গৃহিত একটি গুরুত্বপূর্ণ সড়ক অবকাঠামো প্রকল্প। বঙ্গোপসাগরের তীর ঘেঁষে নির্মিত এ সড়কটিকে বিশ্বের বৃহত্তম মেরিন ড্রাইভ সড়ক হিসেবে অবহিত করা হয়ে থাকে এবং কক্সবাজার সমুদ্র সৈকত পৃথিবীর দীর্ঘতম সমুদ্র সৈকত। এ সৈকত কক্সবাজার থেকে টেকনাফ পর্যন্ত বিস্তৃত, যদিও একটি ক্রমশ: দক্ষিণ দিকে সরু হয়ে টেকনাফ গিয়ে শেষ হয়েছে। কক্সবাজার থেকে টেকনাফ পর্যন্ত একদিকে সাগর এবং অপর দিকে স্থলভাগে নিরবচ্ছিন্ন পাহাড় শ্রেণির সমন্বয়ে অসাধারণ সুন্দর এ ভূ-প্রকৃতির মাঝে আছে কম-বেশি ২শ মিটার প্রশস্ত সমতল করিডোর। ঢাকা থেকে চট্টগ্রাম ও কক্সবাজার হয়ে টেকনাফ পর্যন্ত বিদ্যমান জাতীয় মহাসড়ক N1 উক্ত পাহাড় শ্রেণির পূর্বে অবস্থিত  এবং বঙ্গোপসাগরের তীর থেকে এর দূরত্ব কোথাও ৭কিমি, আবার কোথাও ১০কিমি। জাতীয় এ মহাসড়ক N1 এর এ অংশ থেকে সমুদ্র তীরের নয়নাভিরাম নৈসর্গিক দৃশ্য অবলোকনে প্রাকৃতিক বাধা হিসেবে এর মধ্যবর্তী স্থানে দাঁড়িয়ে আছে উপরোক্ত পাহাড় শ্রেণি। এমতাবস্থায়, কক্সবাজার তথা সারা দেশের পর্যটন শিল্পের দ্রুত প্রবৃদ্ধি অর্জনের লক্ষ্যে বঙ্গোপসাগরের সৈকত ঘেঁষে কক্সবাজার-টেকনাফ মেরিন ড্রাইভ সড়কটি নির্মাণের প্রয়োজনীয়তা অনুভূত হয়। সড়কটি বাংলাদেশ ও মায়ানমারের মধ্যে সামরিক ও অর্থনৈতিক কৌশলগত ক্ষেত্রেও অত্যন্ত গুরুত্বপূর্ণ। এ ছাড়াও সড়কটি উক্ত উপকূলের জনগণক সাগরের জোয়ার ও জলোচ্ছ্বাস থেকে রক্ষা, লবণাক্ততার প্রভাব হ্রাস, প্রাকৃতিক সম্পদ আহরণ এবং বঙ্গোপসাগরের মৎস্য আহরণ ও মৎস্য শিল্পের উন্নয়নে ভূমিকা রাখবে। উপরোক্ত বিষয়সমূহ বিবেচনা করতঃ উক্ত মেরিন ড্রাইভ সড়ক নির্মাণের সিদ্ধান্ত গৃহীত হয়।
এই সড়ক নির্মাণের পরিকল্পনা করা হয় ১৯৮৯ সালে। ১৯৯৩ সালে তৎকালীন সরকার ৪৮ কি.মি. দীর্ঘ মেরিন ড্রাইভ প্রকল্প গ্রহণ করেন। তবে ২ কি.মি. সড়ক নির্মানের পর এর কাজ বন্ধ হয়ে যায় এবং সড়কটি সাগরের প্রবল স্রোতে বিলীন হয়ে যায়। পরবর্তিতে ১৯৯৫ সালে এর নির্মাণ কাজ পুনরায় শুরু হয়। তখন এর নির্মান কাজের দায়িত্ব দেয়া হয় বাংলাদেশ সেনাবাহিনীকে। মাঝে কয়েক বছর কাজ বন্ধ থেকে পুনরায় ২০০৮ সালে এর নির্মাণ কাজ শুরু হয়।
নির্মাণ
বাংলাদেশ সড়ক ও জনপথ বিভাগের অধীনে এটির নির্মাণ কাজ পরিচালনা করে বাংলাদেশ সেনাবাহিনী। সেনাবাহিনীর ১৬ ইঞ্জিনিয়ার কনস্ট্রাকশন ব্যাটালিয়ন এর নির্মান কাজে নিয়োজিত ছিল। তিনটি ধাপে মেরিন ড্রাইভটি নির্মাণ করা হয়েছে। প্রথম ধাপে কক্সবাজার শহরের কলাতলী থেকে ইনানী পর্যন্ত ২৪ কিলোমিটার, দ্বিতীয় ধাপে শিলখালী থেকে টেকনাফ সদর পর্যন্ত ২৪ কিলোমিটার ও শেষ ধাপে শিলখালী থেকে টেকনাফের সাবরাং পর্যন্ত ৩২ কিলোমিটার সড়ক তৈরি করা হয়। এতে মোট খরচ হয় প্রায় ৪৫৬ কোটি টাকা। এর নির্মাণ কাজ ২০১৮ সালে শেষ হওয়ার কথা থাকলেও এক বছর আগেই তা শেষ হয়ে যায়। এটির নির্মান কাজ চলাকালীন ২০১০ সালের ১৪ জুন পাহাড় ধসে নির্মাণ কাজে নিয়োজিত ছয় সেনা সদস্যের মৃত্যু হয়।
প্রকল্পের সুফল
আইএমইডি পরিচালিত ২০১৯ সালের এক সমীক্ষা জরিপে জানা যায়-এ সড়ক নির্মাণের ফলে প্রকল্পের এলাকার জনগণের আর্থ-সামাজিক অবস্থার তুলনামূলকভাবে উন্নত হয়েছে। যেমন প্রকল্প বাস্তবায়নের আগে ও পরে প্রকল্প এলাকায় ১০,০০০ টাকা বা তদূর্ধ্ব আয়কারী পরিবারের সংখ্যা ২১ শতাংশ বৃদ্ধি পেয়েছে। পাশাপাশি ওই অঞ্চলের মানুষের পেশায় ইতিবাচক পরিবর্তন এসছে। প্রকল্প বাস্তবায়নের আগে এ অঞ্চলের বসবাসরত মানুষের মধ্যে ব্যবসায়ী ছিলেন ১৭ শতাংশ, যা বর্তমানে ২১ শতাংশে উন্নীত হয়েছে। অন্যদিকে পূর্বে ১৭ শতাংশ বেকার থাকলেও তা হ্রাস পেয়ে বর্তমানে ১৩ শতাংশে দাঁড়িয়েছে। আইএমইডির প্রতিবেদনে আরও বলা হয়েছে-প্রকল্প এলাকায় জরিপে অংশগ্রহণকারীদের মতে-এ প্রকল্পের কারণে পর্যটন ও নির্মাণ সেক্টরে নতুন কর্মসংস্থান সৃষ্টি হয়েছে।
পাশাপাশি সমুদ্র উপকূলীয় এলাকায় ৮০ কিমি সড়ক নির্মাণের ফলে বিশ্বের দীর্ঘতম ও নিরবচ্ছিন্ন প্রাকৃতিক সৌন্দর্য মণ্ডিত সমুদ্রসৈকতে দেশি-বিদেশি পর্যটকদের আকৃষ্ট করার ক্ষেত্রে উল্লেখযোগ্য অবদান রাখছে। ইতোমধ্যে কক্সবাজারে দেশি বিদেশি পর্যটক সংখ্যা আগের তুলনায় কয়েকগুণ বৃদ্ধি পেয়েছে। এ ছাড়া আইএমইডি পরিচালাতি জরিপে উঠে এসেছে-স্থানীয়ভাবে কৃষকদের জন্য তাদের উৎপাদিত কৃষিপণ্য বাজারজাতকরণের অবারিত সুযোগ সৃষ্টি করেছে মেরিন ড্রাইভ। প্রকল্প এলাকায় বসবাসরত কৃষকদের ওপর পরিচালিত জরিপে এও জানা যায়-৯৫ শতাংশ কৃষক মনে করেন আগে তুলনায় কৃষিপণ্য বাজারজাতকরণ সুযোগ বৃদ্ধি পেয়েছে। পাশাপাশি, ৬৫ শতাংশ জরিপে অংশগ্রহণকারী মনে করেন-প্রকল্প এলাকায় মহিলাদের আয় উপার্জনের সুযোগ সৃষ্টি হয়েছে।
কক্সবাজার-টেকনাফের বিদ্যমান জাতীয় মহাসড়ক এবং মেরিন ড্রাইভ সড়কের মধ্যবর্তী এলাকায় বনজসহ অন্যান্য প্রাকৃতিক সম্পদ আহরণ সহজতর হয়েছে। মেরিন ড্রাইভ সড়কটি বিদ্যমান কক্সবাজার-টেকনাফ মহাসড়কের বিকল্প সড়ক হিসাবে ব্যবহৃত হচ্ছে। যদিও বড় বাস-ট্রাকসহ ভারী যানবাহন চলাচল করছে না, তবুও জনসাধারণসহ পর্যটকরা আগের তুলনায় ১.০০ ঘণ্টা থেকে ১.৩০ ঘণ্টা মধ্যে যাতায়াত সুবিধা পাচ্ছে। এ মেরিন ড্রাইভ সড়ক নির্মাণের ফলে বিদ্যমান হ্যাচারিতে উৎপাদিত পোনা দ্রুত পরিবহন ও নতুন হ্যাচারি প্রতিষ্ঠার মাধ্যমে সারা দেশের মৎস্যশিল্প উন্নয়ন সহজতর হয়েছে। শুধু চিংড়ি রপ্তানির মাধ্যমে বাংলাদেশ প্রায় ৬০০০ কোটি টাকা আয় করে। ফলে চিংড়িসহ অন্যান্য মৎস্য সম্পদ রপ্তানির করে বৈদেশিক মুদ্রা অর্জন করার ক্ষেত্রে উল্লেখযোগ্য ভূমিকা রাখছে এ প্রকল্প।
কক্সবাজার-টেকনাফের বিদ্যমান সড়ক ও সমুদ্রসৈকতের পাশ দিয়ে মেরিন ড্রাইভ সড়ক নির্মাণের ফলে মধ্যবর্তী এলাকার জনগণ এবং চাষযোগ্য জমি জলোচ্ছ্বাসের ক্ষয়ক্ষতি থেকে রক্ষা পেয়েছে। প্রকল্পের পরিকল্পিত লক্ষ্যমাত্রা অনুযায়ী কক্সবাজার-টেকনাফ মেরিন ড্রাইভ সড়ক নির্মাণ ২য় পর্যায় (ইনানী থেকে শিলখালী পর্যন্ত) নির্মাণ করায় এলাকার সড়ক যোগাযোগ ব্যবস্থার উন্নয়ন সাধিত হয়েছে। ফলে প্রকল্প এলাকার জনগণের আর্থ-সামাজিক অবস্থার উন্নতি হয়েছে। পাশাপাশি, এ সড়ক নির্মাণ করায় কক্সবাজার থেকে টেকনাফ যোগাযোগ সহজতর হয়েছে। তা ছাড়া মিয়ানমারের সঙ্গে সামরিক, রাজনৈতিক এবং অর্থনৈতিক সম্পর্ক উন্নয়নে সড়কটির গুরুত্বপূর্ণ অবদান রাখছে।
মদন পৌরসভা
মদন পৌরসভা বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি পৌরসভা।
অবস্থান ও সীমানা:
উত্তরে আটপাড়া উপজেলার সুখারী ইউনিয়ন,
দক্ষিণে মদন উপজেলার তিয়শ্রী ইউনিয়ন,
পূর্বে মদন ইউনিয়ন ও পশ্চিমে নব গঠিত চানগাঁও ইউনিয়ন অবস্থিত।
ইতিহাস:স্তাপিত:2000সাল।
বিলুপ্ত জাহাঙ্গীর পুর ইউনিয়নের জাহাঙ্গীর পুর গ্রাম,বাাড়ীভাদেরা গ্রাম,মাহমুদপুর,মনোহর পুর ও মদন ইউনিয়নের ফচিকা গ্রাম,এমদাদ পুর এবং মদন গ্রাম নিয়ে গঠিত।
প্রশাসনিক এলাকা
ওয়ার্ড সংখ্যা(নয়)টি।
মৌজাও গ্রাম:বাড়ী বাদেড়া,জাহাংগীর পুর,মাহমুদ পুর,মনোহর পুর,ফচিকা,এমদাদ পুর ও মদন।
আয়তন ও জনসংখ্যা
আয়তন- ১০.১১ বর্গ কিলোমিটার। জনসংখ্যা ১৯,৩৭২ জন।
শিক্ষা
শিক্ষার হারঃ ৭৫%।
শিক্ষা প্রতিষ্ঠান:
(১) মদন হাজী আব্দুল আজিজ খান সরকারি কলেজ। স্থাপিত:১৯৮৬খ্রী।
(২) জোবাইদা রহমান মহিলা ডিগ্রী কলেজ। স্থাপিত:২০০২খ্রী।
(৩) জাহাঙ্গীর পুর টি আমিন পাইলট সরকারি উচ্চ বিদ্যালয়। স্থাপিত:১৯৪৬খ্রী।
জনপ্রতিনিধি
প্রাক্তন মেয়রগণের তালিকা
বায়োফ্লক প্রযুক্তি
বায়োফ্লক প্রযুক্তি হল উপকারি ব্যাকটেরিয়া, অণুজীব ও শৈবালের সমম্বয়ে তৈরি হওয়া পাতলা আস্তরণ। যা জলকে শোধন করে। জল থেকে নাইট্রোজেন জাতীয় ক্ষতিকর উপাদানগুলি শোষণ করে নেয় এবং এর প্রোটিন সমৃদ্ধ উপাদান মাছ খাদ্য হিসেবে গ্রহণ করতে পারে। এই প্রযুক্তিতে যেহেতু উপকারী ব্যাকটেরিয়া (প্রোবায়োটিক ব্যাকটেরিয়া) ব্যবহার করা হয়, যা পানির গুণাগুণ বৃদ্ধি ও রোগ সৃষ্টিকারী ক্ষতিকর জীবাণু নিয়ন্ত্রণ করার মাধ্যমে উচ্চ বায়োসিকিউরিটি প্রদান করে। এই পদ্ধতিতে বিদ্যমান ক্ষতিকর অ্যামোনিয়া ও বাইরে থেকে সরবরাহকৃত কার্বনকে ব্যবহার করে অণুজীব আমিষ তৈরি করে। এক্ষেত্রে বায়োফ্লক প্রযুক্তি উপকারী ব্যাকটেরিয়া মাছের অব্যবহৃত খাদ্য, মল-মূত্র থেকে নিঃসৃত অ্যামোনিয়াকে ব্যবহার করে অণুজীব প্রোটিন তৈরি করার ফলে বাহির থেকে প্রোটিন সমৃদ্ধ খাদ্য কম সরবরাহ করলেও হয়। এই পদ্ধতিতে ছোট ছোট ট্যাংকে অনেক মাছ উৎপাদন সম্ভব হয় এবং ট্যাংকের পানি খুব কম পরিবর্তন করতে হয় তাই অল্প জমি ও অল্প পানি ব্যবহার করে অধিক মাছ উৎপাদন সম্ভব হয়। এই পদ্ধতিতে মাছ চাষে ব্যবহৃত বিভিন্ন রাসায়নিক পদার্থ ও অ্যান্টিবায়োটিক প্রয়োজন নেই বললেই চলে। তাই এটি একটি পরিবেশবান্ধব মাছ চাষ পদ্ধতি।
বিশ্বের বিভিন্ন দেশে এই প্রযুক্তি ব্যবহার করে বিভিন্ন প্রজাতির মাছ চাষ করা হচ্ছে।
ইতিহাস
প্রথম বিএফটি ১৯৭০-এর দশকে ইফ্রেমার-সিওপি (ফ্রেঞ্চ রিসার্চ ইনস্টিটিউট ফর এক্সপ্লয়টেশন অফ দ্য সি, ওশেনিক সেন্টার অফ প্যাসিফিক) পেনিয়াস মনোডন, ফেনারোপেনিয়াস মেরগুয়েনসিস, লিটোপেনিয়াস ভ্যানামেই এবং ''এল. স্টাইলিরোস্ট্রিসের মাছ নিয়ে তৈরি করা হয়েছিল। ইসরায়েল এবং মার্কিন যুক্তরাষ্ট্র (ওয়াডেল মেরিকালচার সেন্টার) যথাক্রমে ১৯৮০ এবং ১৯৯০-এর দশকের শেষের দিকে তেলাপিয়া এবং এল. ভ্যানামেইয়ের'' নিয়ে গবেষণা ও উন্নয়ন শুরু করে।
সত্তরের দশকে French Research Institute for Exploitation of the Sea -এর বিজ্ঞানীরা প্রথম বায়োফ্লক প্রযুক্তির ধারণা প্রদান করেন। Steven Serfling 1986-94 সময়কালে Solar Aquafarms নামক তেলাপিয়া খামারে বাণিজ্যিকভাবে বায়োফ্লক প্রযুক্তি ব্যবহার করেন। সে সময় এ প্রযুক্তির নাম ছিল Organic Detrital Algae Soup (ODAS) System। নব্বইয়ের দশকের গোড়ার দিকে ইসরাইলের Technion University ও আমেরিকার Waddell Mariculture Center (WMC) থেকে আলাদাভাবে দু’দল বিজ্ঞানী যথাক্রমে তেলাপিয়া ও চিংড়িচাষে বায়োফ্লক প্রযুক্তি প্রয়োগের ওপর বেশ কিছু গবেষণা প্রবন্ধ প্রকাশ করেন। ইসরাইলের Technion University -এর গবেষণা দলটির নেতৃত্ব দেন প্রফেসর ইয়োরাম ইভনিমেলিচ (Professor Yoram Avnimelech)। তাঁকে বায়োফ্লক প্রযুক্তির পথিকৃত মনে করা হয়। গবেষণালব্ধ জ্ঞানকে কাজে লাগিয়ে বায়োফ্লক প্রযুক্তিকে ব্যবহার করে সফলভাবে চিংড়ির প্রথম বাণিজ্যিক চাষ শুরু হয়ে মধ্য আমেরিকার দেশ বেলিজ -এর বেলিজ একোয়াকালচার ফার্মে। পরবর্তীতে ইউরোপ, আমেরিকা ও এশিয়ার বিভিন্ন দেশে (থাইল্যাণ্ড, ইন্দ্রোনেশিয়া, মালয়েশিয়া, দক্ষিণ কোরিয়া, চীন, ভারতে) বায়োফ্লক প্রযুক্তি জনপ্রিয়তা লাভ করে। বিভিন্ন বেসরকারি উদ্যোক্তাদের পাশাপশি বর্তমানে মৎস্য অধিদপ্তরের কারিগরি সহায়তায় বাংলাদেশেও বায়োফ্লক প্রযুক্তিতে মাছচাষ সম্প্রসারিত হচ্ছে।
অণুজীবের ভূমিকা
বায়োফ্লক প্রযুক্তির মূলকথা হলো- অণূজীবকে পরিচর্যা কর, অণূজীব মাছ ও চাষ পদ্ধতির পরিচর্যা করবে। অণূজীব পানিতে বিদ্যমান বর্জ্যকে প্রোটিন জাতীয় খাদ্যে রূপান্তরের মাধ্যমে পানির বর্জ্য অপসারণ করে। বায়োফ্লক প্রযুক্তির ইঞ্জিন হলো অণুজীব। এজন্যই বায়োফ্লক প্লান্টে অণূজীবের অনুকূল পরিবেশ তৈরির জন্য কার্বন ও নাইট্রোজেন যথার্থ অনুপাত বহাল রাখতে মোলাসেস(Molasses) প্রয়োগ করা হয়।
এ প্রক্রিয়ায় হেটারোট্রপিক ব্যাকটেরিয়া পানির টোটাল অ্যামোনিয়া নাইট্রোজেন (Total Ammonia Nitrogen–TAN) গ্রহণ করে মাইক্রোবিয়াল প্রোটিনে পরিবর্তন করে, যা মাছ খাদ্য হিসেবে গ্রহণ করে। এই টোটাল অ্যামোনিয়া নাইট্রোজেন মূলতঃ অব্যবহৃত খাদ্য ও মাছের বিষ্ঠা থেকে সৃষ্টি হয়, আর তা জৈবিক প্রক্রিয়ায় পূনর্ব্যবহারযোগ্য প্রোটিনে রুপান্তরিত হয়।
হেটারোট্রপিক ব্যাকটেরিয়া সরাসরি অ্যামোনিয়াকে প্রোটিন সেলে রূপান্তর করে। এ জাতীয় ব্যাকটেরিয়ার বংশবৃদ্ধি অত্যন্ত দ্রুতগতিসম্পন্ন প্রক্রিয়ায় ঘটে। এতে ৩০ মিনিট পর পর ব্যাকটেরিয়ার সংখ্যা দ্বিগুণ হয়।
আবার নাইট্রিফাইং ব্যাকটেরিয়া অটোট্রফিক নাইট্রিফিকেশন পদ্ধতিতে অ্যামোনিয়াকে Nitrobacter spp. ও Nitrosococcus spp. এর উপস্থিতিতে জৈবিকভাবে জারিত করে নাইট্রাইটে পরিণত করে। পরবর্তীতে Nitrosomonas spp. ও Nitrospira spp. এর উপস্থিতিতে নাইট্রাইটকে নাইট্রেটে রূপান্তর করে।
প্রজাতির সামঞ্জস্য
বায়োফ্লক মাছচাষে মূলত দুই ধরনের ব্যাক্টেরিয়া ব্যবহার করা হয়- ১. হেটারোট্রপিক ব্যাক্টেরিয়া- Bacillus subtilis, Bacillus lichniformis, Bacillus megaterium, Bacillus pumilis, Bacillus polymyxa; ইত্যাদি হেটারোট্রপিক ব্যাক্টেরিয়া যারা কোন মাধ্যম ছাড়াই অ্যামোনিয়াকে প্রোটিন সেলে রূপান্তর করতে পারে যেটা বায়োফ্লকে প্রোবায়োটিক ব্যবহারের প্রথম শর্ত।
২. নাইট্রফিাইং ব্যাক্টেরিয়া- Nitrobacter, Nitrosomonas ইত্যাদি নাইট্রিফাইং ব্যাক্টেরিয়া অ্যামোনিয়াকে প্রোটিন সেলে রূপান্তরিত করতে পারে না। কেননাা বায়োফ্লকের প্রধান শর্ত হলো অনুজীবের সাহায্যে অ্যামোনিয়াকে প্রোটিন সেলে রূপান্তর করা।
নাননিং-ফিংশিয়াং উচ্চ-গতির রেলপথ
ডান|থাম্ব|240x240পিক্সেল| ভিয়েতনাম সীমান্তে দক্ষিণ চীনের কুয়াংশি-এর অবস্থান। নাননিং-ফিংশিয়াং উচ্চ-গতির রেলপথটি দক্ষিণ চীনের ফিংশিয়াং এবং নাননিংয়ের মধ্যে একটি পরিকল্পিত উচ্চ গতির রেলপথ। রুটটি উত্তর ভিয়েতনামে রেলওয়ের সাথে সংযোগ স্থাপন করবে এবং এই লাইনকে সিঙ্গাপুর পর্যন্ত পৌঁছানোর জন্য উচ্চ গতির নেটওয়ার্কগুলির প্রথম পর্যায় হিসাবে দেখা হচ্ছে।
কেন্দ্রীয় সরকারের উদ্যোগের পরিবর্তে, এই প্রকল্পটি মূলত কুয়াংশিতে একটি আঞ্চলিক পর্যায়ের সমন্বয় করা হচ্ছে।
মো. আবদুল গনি
'''মো. আবদুল গনি''' হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় জগৎবল্লভপুর বিধানসভা কেন্দ্রের বিধায়ক হিসেবে দায়িত্ব পালন করছেন।
চিনশা নদী
চিনশা নদী (চীনা:, ফিনইন:Jīnshājiāng, "স্বর্ণবালু নদী" ) চীন দেশের ইয়াংৎসে নদীর একটি উপনদী।
মার্ক ওয়াহ
মার্ক এডোওয়ার্ড ওয়াহ (Mark Waugh; জন্ম জুন ২, ১৯৬৫, সিডনি), অস্ট্রেলিয়ার সাবেক ক্রিকেটার, যিনি ১৯৯১ থেকে ২০০২ সালের শেষভাগ পর্যন্ত টেস্ট ম্যাচে অস্ট্রেলিয়া ক্রিকেট দলকে নেতৃত্ব দেন। তিনি একদিনের আন্তর্জাতিক ম্যাচে ১৯৮৮ সালে আত্মপ্রকাশ করেন। তার ডাক নাম জুনিয়র, তিনি তার ভাই স্টিভ ওয়াহের চেয়ে বয়সে মাত্র কয়েক মিনিটের ছোট।
প্রারম্ভিক জীবন
১৯৮৩ সালে তারা উচ্চ বিদ্যালয়ের পড়াশুনো শেষ করেন। ১৯৮৩-৮৪ মৌসুমে উভয়েই নিউ সাউথ ওয়েলস কম্বাইন্ড হাইস্কুল ও অনূর্ধ্ব-১৯ রাজ্যদলের সদস্য ছিলেন। তারপর দু’জনেই অস্ট্রেলিয়া দলে প্রথমবারের মতো মনোনীত হন।
বেইত উর আল-ফাওকা, ফিলিস্তিন
বেইত উর আল-ফাউকা ( بيت عور الفوقا  ) হল একটি ফিলিস্তিনি গ্রাম যা উত্তর পশ্চিম তীরের রামাল্লা এবং আল-বিরহ গভর্নরেটে অবস্থিত। রামাল্লার পশ্চিমে  এবং বেইত উর আল-তাহতার দক্ষিণ-পূর্বে । ফিলিস্তিনের কেন্দ্রীয় পরিসংখ্যান ব্যুরো অনুসারে, ২০০৭ সালের আদমশুমারিতে এর জনসংখ্যা ছিল ৮৬৪ জন।
অবস্থান এবং ভূগোল
রামাল্লাহর পশ্চিমে বেইত উর আল-ফাওকা অবস্থিত। এর পূর্বে বেইতুনিয়া, উত্তরে দিরাজ ইবজি, পশ্চিমে বেইত উর তাহতা এবং দক্ষিণে আত-তিরা ও বেইত আনান অবস্থিত।
এ গ্রামটি বেইত উর ফাওকা দুটি পাহাড়ের চুড়ায় অবস্থিত। শহর থেকে দুই মাইল কম দূরত্বে অবস্থিত। এটির উচ্চতা ২৪৫ মিটার বা ৮০৪ ফুট উঁচু। ইতিহাস সাক্ষি যে, বাইবেলে এ গ্রামটি "বেথরোনের আরোহন" হিসাবে বহু শতাব্দী ধরে পরিচিত। এ গ্রামটি সহ অন্য গ্রামগুলি তাদের দিকগুলিতে ইতিহাসের সবচেয়ে গুরুত্বপূর্ণ স্থান দখল করেছে। ঐতিহাসিকভাবে এর রাস্তাগুলির মধ্যে একটি এ গ্রামে আছে। বেথোরনের রিজ পথটি আইজালনের সমভূমি (আধুনিক ইয়ালো) থেকে বেইত উর আল-তাহতা পর্যন্ত ৩৭০ মিটার (১২১০ ফুট) উপরে উঠে গেছে; তারপর এটি বেত উর আল-ফাউকায় পৌঁছানোর আগে, উত্তর ও দক্ষিণে উপত্যকাগুলির উভয় পাশের উপত্যকা সহ রিজ বরাবর ৬১৬ মিটার (২০২১ ফুট) চলতে থাকে। আল-জিব (বাইবেলের গিবিওন) এর উত্তরে মালভূমিতে পৌঁছানো আরও 8 কিলোমিটার (৫.০ মাইল) ধরে চলতে থাকে।
ডান|থাম্ব|Aerial view of Beit Ur al-Fauqa, 1931 ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে, বেইত উর আল-ফাউকার জনসংখ্যা ছিল ১৪৭ জন, তারা সবাই মুসলিম। ১৯৩১ সালের আদমশুমারির সময়, বেতট 'উর-আল-ফাউকার ৪৭টি দখলকৃত বাড়ি এবং ১৭৩ জন জনসংখ্যা ছিল, তারা সবাই মুসলিম।
১৯৪৫ সালের গ্রামের পরিসংখ্যানে জনসংখ্যা ছিল ২১০ জন, সবাই মুসলমান। একটি সরকারি ভূমি ও জনসংখ্যা জরিপ অনুসারে এখানে মোট জমি ৩৭৬২ ডুমান ছিল। এর মধ্যে ৯৮৯ ডুমান আবাদ এবং সেচযোগ্য জমির জন্য বরাদ্দ করা হয়েছিল, ১২৭৭ ডুমান শস্যের জন্য এবং ২৬ ডুমান শহর নির্মাণের জন্য শ্রেণীবদ্ধ করা হয়েছিল।
জর্দান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, বেইত উর আল-ফাউকা জর্ডানের শাসনের অধীনে আসে।
১৯৬১ সালের জর্ডানের আদমশুমারিতে এখানে ৩৬২ জন বাসিন্দা পাওয়া গেছে।
ইসরাইলি শাসন
১৯৯৫ সালের চুক্তির পর, ১২.১% গ্রামের জমি এলাকা বি হিসাবে শ্রেণীবদ্ধ করা হয়েছিল, বাকি ৮৭.৯% এলাকা সি হিসাবে শ্রেণীবদ্ধ করা হয়েছিল। ইসরায়েল নির্মাণের জন্য গ্রাম থেকে ৮৬৩ ডুনাম (৮৬.৩ হেক্টর; ২১৩ একর) জমি বাজেয়াপ্ত করেছে।
বসতি স্থাপনের কারণে তাদের স্কুলে রাস্তার জন্য ভূমি প্রদানে অস্বীকার করার পরে, গ্রামের শিশুরা এখন স্থানীয় আল-তিরা বেইত উর আল-ফুকা উচ্চ বিদ্যালয়ে যাতায়াত করে, যেটি তিন দিকে ইসরায়েলি পৃথকীকরণ পয়ঃনিষ্কাশন চ্যানেলের মাধ্যমে প্রাচীর দ্বারা বেষ্টিত। অনেক গ্রামের পরিবার আশেপাশের গুহাগুলিতে বসবাস করতে ব্যবহার করে, কিন্তু তাদের জীবন উন্নত করার জন্য তারা বাড়ি পায়খানা তৈরি করেছিল, যার মধ্যে অনেকগুলি এখন ধ্বংসের আদেশের অধীন রয়েছে যখন ইসরাইল তাদের এলাকাটিকে একটি প্রত্নতাত্ত্বিক স্থান হিসাবে সংজ্ঞায়িত করার সিদ্ধান্ত নিয়েছে৷
ব্রাজোস নদী
ব্রাজোস নদী, যাকে প্রারম্ভিক সময়ের স্প্যানিশ অভিযাত্রীরা রিও দে লস ব্রাজোস ডি ডিওস নামে অভিহিত করেছিল, এটি মার্কিন যুক্তরাষ্ট্রের ১১তম দীর্ঘ নদী যা নিউ মেক্সিকোর রুজভেল্ট কাউন্টির ব্ল্যাকওয়াটার ড্রয়ের প্রধান জলের উত্স থেকে ১,২৮০ মাইল (২,০৬০ কিমি) দূরে মেক্সিকো উপসাগর পর্যন্ত প্রবাহিত হয়। নদীটির জল নিষ্কাশন অববাহিকা ৪৫,০০০ বর্গ-মাইল (১,১৬,০০০ বর্গকিমি) জুড়ে বিস্তৃত। টেক্সাসের বৃহত্তম নদীগুলির মধ্যে একটি হওয়ায়, এটি কখনও কখনও পূর্ব টেক্সাস ও পশ্চিম টেক্সাসের মধ্যে সীমানা চিহ্নিত করতে ব্যবহৃত হয়।
নদীটি টেক্সাসের ইতিহাস, বিশেষ করে অস্টিন বসতি ও টেক্সাস বিপ্লব যুগের সঙ্গে ঘনিষ্ঠভাবে জড়িত। বর্তমানে টেক্সাসের প্রধান প্রতিষ্ঠান যেমন টেক্সাস টেক বিশ্ববিদ্যালয়, বেলর বিশ্ববিদ্যালয় ও টেক্সাস এ অ্যান্ড এম বিশ্ববিদ্যালয় হিউস্টন মহানগরের কিছু অংশগুলির মতো নদীর অববাহিকার কাছাকাছি অবস্থিত।
টমাস ভার্গ
টমাস ভার্গ একজন আমেরিকান প্রোডাকশন সাউন্ড মিক্সার । তিনি সেরা সাউন্ড মিক্সিং বিভাগে একাডেমি পুরস্কারের জন্য মনোনীত হয়েছেন। তিনি বার্ডম্যানের জন্য সেরা সাউন্ড মিক্সিংয়ের জন্য সিনেমা অডিও সোসাইটি পুরস্কারও জিতেছেন। তিনি ১৯৯১ সাল থেকে শুরু করে প্রায় ১০০টিরও বেশি চলচ্চিত্রে কাজ করেছেন।
বেইতিন, ফিলিস্তিন
বেইতিন ( بيتين  Bitīn ) হল রামাল্লার একটি ফিলিস্তিনি গ্রাম এবং মধ্য পশ্চিম তীরের আল-বিরহ গভর্নরেটের অন্তর্ভুক্ত। এটি রামাল্লা-নাবলুস সড়ক বরাবর রামাল্লার উত্তর-পূর্বে  দূরে অবস্থিত। ফিলিস্তিনিয়দের গ্রাম দুরা আল-কার ' এবং আইন ইয়াবরুদ এর উত্তরে অবস্থিত। পূর্বে  রামুন, দক্ষিণ-পূর্বে দেইর দিবওয়ান  এবং দক্ষিণ-পশ্চিমে আল-বিরাহ অবস্থিত। বেইতিনের উত্তর-পশ্চিমে বেইট এলের ইসরায়েলি বসতি রয়েছে।
প্রাচীন সময়কাল
এ অঞ্চলে প্রথম চালকোলিথিক আমলে বসতি স্থাপন করা হয়েছিল।
শেয়ারড থেকে প্রাচীন, অন্তর্বর্তী, মধ্য এবং মৃত ব্রোঞ্জ যুগ, সেইসাথে লৌহযুগ প্রথম ও দ্বিতীয়, ফার্সি, হেলেনীয়, রোমান, বাইজ্যানটাইন এবং ক্রুসেডার / আযুবিদ সময়সীমার নিদর্শণ পাওয়া গেছে।
১১৮৭ সালে সুলতান সালাদিনের হাতে ক্রুসেডারদের পরাজয় এবং খ্রিস্টান এলাকাগুলির পরবর্তী ধ্বংসের পরে গ্রামটি পরিত্যক্ত হয়।
ক্রুসেডার ওয়াচটাওয়ার ( আল-বুর্জ ) এর ধ্বংসাবশেষে মামলুক আমলের আবাসিক ধ্বংসাবশেষ আবিষ্কৃত হয়েছিল।
গ্রামটি শুধুমাত্র ১৯ শতকে অটোমান শাসনের অধীনে পুনঃপ্রতিষ্ঠিত হয়েছিল।
চ্যালকোলিথিক যুগ
বেইতিনের জায়গায় মানব বসতি চ্যালকোলিথিক যুগের। ১৯৫০ সালে প্রত্নতাত্ত্বিক খননের ফলে সেই সময় থেকে চকমকি হাতিয়ার, মৃৎপাত্র এবং পশুর হাড় উদ্ধার হয়।
ব্রোঞ্জ যুগ
প্রথম ব্রোঞ্জ যুগে (খ্রিস্টপূর্ব ৩২০০) সাধারণত যাযাবর জনগোষ্ঠী এই এলাকায় বসতি স্থাপন করেছিল। গ্রামের উত্তর ও দক্ষিণ-পূর্বে কেনানীয় সমাধি, ঘরবাড়ি এবং জলপাইয়ের ছাপা আবিষ্কৃত হয়েছে। একটি কেনানীয় মন্দিরের অবশিষ্টাংশও প্রত্নতাত্ত্বিকদের দ্বারা খনন করা হয়েছিল।
মধ্য ব্রোঞ্জ যুগে (আনুমানিক ১৭৫০ খ্রিস্টপূর্বাব্দ) এর একটি গ্রাম থেকে একটি সুরক্ষিত কেনানাইট শহরে উন্নীত হয়েছিল যা বাইবেলের লুজ বলে মনে করা হয়। এই সময়কালের দুটি শহরের গেট খনন করা হয়েছে, একটি উত্তর-পূর্বে এবং অন্যটি প্রাচীরের উত্তর-পশ্চিমে। এই সময়ের মধ্যে লুজে একটি দ্বিতীয় মন্দির নির্মিত হয়েছিল, কিন্তু ভূমিকম্পের ফলে ধ্বংস হয়ে গিয়েছিল।
বাইবেলীয় সূত্র
বেইতিনকে বাইবেলের বেথেল হিসাবে চিহ্নিত করা হয়েছে, সেই জায়গা যেখানে জ্যাকব ঘুমিয়েছিলেন এবং স্বপ্নে দেখেছিলেন যে ফেরেশতারা একটি সিঁড়ি বেয়ে উপরে আসছেন (জেনেসিস ২৮:১৯)। কিছু পণ্ডিত বিশ্বাস করেন যে, বেথেলটি বেইতিনের আশেপাশের ধ্বংসাবশেষের জায়গায় অবস্থিত ছিল। জেনেসিস অনুসারে, জ্যাকব লুজের নিকট ঈশ্বরের মুখোমুখি হন এবং জায়গাটির নাম পরিবর্তন করে বেথেল বা "ঈশ্বরের ঘর" রাখেন। যাইহোক, যিহোশূয়ের বাইবেলের বই (আদিপুস্তক ১৬:২) এর উপর ভিত্তি করে, যা বলে মিববেইত-ইল লুজ ("বেথেল থেকে লুজ"), লুজ এবং বেথেল দুটি ভিন্ন স্থান হতে পারে।
মুসলিম যুগের প্রথম দিকে
ইসলামি রাশিদুন বাহিনী এলাকা জয় করার পর গির্জাটি ধ্বংসের মুখে পড়ে।
ক্রুসেডার ও আইয়ুবি যুগ
১২ শতকে ক্রুসেডাররা গির্জাটি পুনর্নির্মাণ করেছিল। ক্রুসেডার আমলে, গ্রামটি জেরুজালেমের বাল্ডউইন পঞ্চম দ্বারা গির্জা অফ দ্য হলি সেপুলচারকে দেওয়া হয়েছিল । ১১৮৭ সালে সালাদিনের আইয়ুবী বাহিনীর কাছে ক্রুসেডাররা পরাজিত হওয়ার পর, গির্জাটি ধ্বংস হয়ে যায় এবং গ্রামটি পরিত্যক্ত হয়।
ব্রিটিশ ম্যান্ডেটের যুগ
থাম্ব| বেটিনের যুবকরা, ১৯২৫-৩০, করিমেহ আববুদের পোস্টকার্ড ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে, বাইটিনের জনসংখ্যা ছিল ৪৪৬ জন; সবাই মুসলমান ছিল, ১৯৩১ সালের আদমশুমারির সময় তা বেড়ে ৫৬৬ জন হয়েছে, এখনও সবাই মুসলিম, ১৩৫টি বাড়ি আছে।
১৯৪৫ সালের পরিসংখ্যানে জনসংখ্যা ছিল ৬৯০ জন মুসলমান। একটি সরকারী ভূমি ও জনসংখ্যা জরিপ অনুসারে মোট ভূমির আয়তন ছিল ৪৭৬৪ ডুনাম। এর মধ্যে ১৩৪৮টি আবাদ এবং সেচযোগ্য জমির জন্য বরাদ্দ করা হয়েছিল, ১৮৫৩টি শস্যের জন্য, যেখানে ৩৮টি ডুনামকে নির্মাণ এলাকা হিসাবে শ্রেণীবদ্ধ করা হয়েছিল।
জর্ডানের সময়কাল
১৯৪৮ সালে In the wake of the ১৯৪৮ সালে আরব-ইসরাইল যুদ্ধের সময় এবং ১৯৪৯ সালে সেনা অভিযানের পর এটি জর্দানের শাসনে আসে।
১৯৬১ সালে, জর্ডানের আদম শুমারিতে জনসংখ্যা ১০১৭ জন ছিল।
১৯৬৭ সালের পর
১৯৬৭ সালের ছয়দিনের যুদ্ধের পর বেইটিন পশ্চিম তীরের অংশ হিসাবে ইসরাইলি শাসনে আসে। ১৯৬৭ সালে তখন এর জনসংখ্যা ছিল ৯৫৮ জন।. ১৯৬৭ সালে ছয় দিনের যুদ্ধের পর, বেইতিন, পশ্চিম তীরের বাকি অংশের সাথে, ইসরায়েলি দখলে চলে যায় । ইসরায়েলি কর্তৃপক্ষ কর্তৃক পরিচালিত ১৯৬৭ সালের আদমশুমারিতে জনসংখ্যা ছিল ৯৫৮ জন, যাদের মধ্যে ১৩৪ জন ইসরায়েলি ভূখণ্ড থেকে এসেছে। ১৯৯৫ সালের চুক্তির পর, ১৯,১% গ্রামের জমি এলাকা বি হিসাবে শ্রেণীবদ্ধ করা হয়েছে, বাকি ৮০.৯% এলাকা সি ভূমি (সম্পূর্ণ ইসরায়েলি নিয়ন্ত্রণ) হিসাবে সংজ্ঞায়িত করা হয়েছে। বিইতিন গ্রামে অবৈধ ইসরায়েলি ফাঁড়ি গিভাত আসাফ নির্মাণের জন্য জমিও নেওয়া হয়েছে। ১৯ ডিসেম্বর ২০১১-এ, ইসরায়েলি বসতি স্থাপনকারীদের বিরুদ্ধে মাত্র চার দিনের মধ্যে দ্বিতীয় আক্রমণ চালানোর অভিযোগ আনা হয়েছিল, যেখানে পাঁচটি ফিলিস্তিনি মালিকানাধীন গাড়ি পুড়িয়ে দেওয়া হয়েছিল এবং বেশ কয়েকটি বাড়ির দেয়ালে গ্রাফিতি স্প্রে করা হয়েছিল। প্রথম ঘটনার সময় (১৫ ডিসেম্বর ২০১১), আততায়ীরা শুধুমাত্র একটি মসজিদ ভাংচুর করেনি, বরং পশ্চিম তীরে একটি আইডিএফ সামরিক ঘাঁটিতেও হামলা চালায়, এতে একজন শীর্ষ ইসরায়েলি কমান্ডার আহত হয়।. দ্বিতীয় ঘটনার প্রত্যক্ষদর্শীদের মতে, ইসরায়েলি সেনাবাহিনী তাদের কাউকে গ্রেপ্তার না করেই বসতি স্থাপনকারীদের ছত্রভঙ্গ করে দেয়, সম্ভবত তারা ইসরায়েলি কমান্ডারকে আক্রমণ করেছিল। যদিও চার দিন আগে এই ঘটনাটি ইসরায়েলের প্রধানমন্ত্রী-মন্ত্রী বেঞ্জামিন নেতানিয়াহুকে বলতে প্ররোচিত করেছিল: "আমরা আমাদের সৈন্যদের উপর আক্রমণ করতে দেবো না। আমরা তাদেরকে আমাদের প্রতিবেশীদের সাথে ধর্মীয় যুদ্ধের উদ্রেক করতে দেব না। আমরা তাদেরকে মসজিদ অপবিত্র করতে দেব না। আমরা তাদের ইহুদি বা আরবদের ক্ষতি করতে দেব না।"
চার্চের ধ্বংসাবশেষ
বাইজেন্টাইন গির্জার ধ্বংসাবশেষ আরবীতে "আল-মুকাতার" বা "খিরবেত আল-কেনিস" ("চার্চের ধ্বংসাবশেষ") নামে পরিচিত। রোহরিসের মতে, যখন ক্রুসেডাররা আসে, তারা একটি ধ্বংসপ্রাপ্ত গির্জা দেখতে পায়। তারা প্রথমে অ্যারিমাথিয়ার সেন্ট জোসেফের অ্যাবেতে আরেকটি গির্জা নির্মাণ করে এবং পরে ক্যাননস অফ দ্য হলি সেপুলচারের অধীনে স্থাপন করে। গির্জার ধ্বংসাবশেষ ১৮৮০-এর দশকে নকশা তৈরী হয়েছিল।
টাওয়ারের ধ্বংসাবশেষ ("আল-বুর্জ")
থাম্ব| আল-বুর্জের ধ্বংসাবশেষ, ১৯৩৫ সাল আল-বুর্জ গ্রামের পশ্চিম অংশে অবস্থি "আল-বুর্জ বেইটিন” এর ধ্বংসাবশেষ। এগুলি ১৮৮০-এর দশকে নকশা তৈরী হয়েছিল। বুর্জের ধ্বংসাবশেষ প্রায় ১ মিটার লম্বা এবং দৃশ্যত বাইজেন্টাইন মঠের পুরানো ধ্বংসাবশেষের উপর নির্মিত বলে মনে হয়। কেউ কেউ বিশ্বাস করেন যে, আব্রাহাম যেখানে একটি বেদী তৈরি করেছিলেন সেখানে এটি নির্মিত হয়েছিল। বাইবেলের পণ্ডিত এডওয়ার্ড রবিনসনের মতে, যিনি ১৯ শতকে ফিলিস্তিন সফর করেছিলেন, আল-বুর্জ বেইটিন জীর্ণ পাথরের সমন্বয়ে গঠিত যা একটি দুর্গ এবং একটি গ্রীক গির্জার অংশ হিসাবে তৈরি হয়েছিল। আল-বুর্জকে ক্রুসেডাররা ওয়াচ টাওয়ার হিসেবে ব্যবহার করত।
জনসংখ্যা
ডান|থাম্ব| বেইটিনের রাস্তার পাশের দৃশ্য, ২০০১ সাল ১৯৯৭ সালে, জনসংখ্যার ঠিক ৩০% ফিলিস্তিনি শরণার্থী ছিল, যা সেই সময়ে ছিল ১৫১০ জন।
ফিলিস্তিনি সেন্ট্রাল পরিসংখ্যান ব্যুরো (পিসিবিএস) মতে, Beitin ২০০৬ সালে বেইটিনে ৩০৫০ জনের বেশি জনসংখ্যা ছিল ২০০৭ সালে, একটি পিসিবিএস এর আদমশুমারিতে ২১৪৩ জন জনসংখ্যা রেকর্ড করেছেদের মধ্যে ১১২৮ জন পুরুষ এবং ১০১৫ জন মহিলা)। গ্রামে ৭১৭টি বাড়ি ছিল এবং গড় পরিবারের আকার ৪.৯ জন পরিবারের সদস্য নিয়ে গঠিত ছিল।
বিদারমায়ার
মধ্য ইউরোপে যখন মধ্যবিত্তদের সংখ্যা বৃদ্ধি পাচ্ছিল এবং শিল্পকলা জনসাধারণ্যের সংবেদনশীলতাকে আহ্বান করছিল, সেই সময়ে ইউরোপীয় শিল্পকলার ইতিহাসের ১৮১৫ থেকে ১৮৪৮ সালের মধ্যবর্তী এই কয়েকটি দশক বিদারমায়ার যুগ নামে পরিচিত। ইউরোপে ১৮১৫ সালে নেপলিয়নের যুদ্ধগুলোর অবসান ঘটার পর ঐতিহাসিক যে ভিয়েনা সম্মেলন চলে তখন থেকেই এই যুগের শুরু হয়, আর এর সমাপ্তি ঘটে ১৯৪৮ সালের বিপ্লবের সূত্রপাতের সাথে সাথে। এই সময়েরই কোনো এক সাহিত্যিক উৎস বা ভাণ্ডার থেকে বিদারমায়ার শব্দটি স্বতঃউদ্ভূত হয়েছে। তাসত্ত্বেও, এই শব্দটি মূলত এমনই এক শৈল্পিক-শৈলীকে বোঝাতে প্রয়োগ করা হয়, যে শৈল্পিক-শৈলীটি সাহিত্য, সঙ্গীত, দৃশ্যকলা ও ইন্টেরিয়র ডিজাইনের জগতে জাঁকজমকপূর্ণ হয়ে উঠেছিল অথবা এসব উপাদানে সমৃদ্ধ হয়ে উঠেছিল। এই যুগটি তার পরবর্তী শৈল্পিক-শৈলীসমূহের ওপর, বিশেষতঃ ভিয়েনায় উৎপত্তি লাভ করেছে যে শৈল্পিক-শৈলীসমূহ, তাদের ওপর প্রভাব ফেলেছে।
পটভূমি
বিদারমায়ার যুগ বলতে কোনো যুগকে সামগ্রিকভাবে বোঝায় না, বরং এটি একটি নির্দিষ্ট মেজাজ ও একগুচ্ছ চলকে (trend) বোঝায়, যেগুলোর উত্থান ঘটেছে মধ্য ইউরোপের সেই সময়ের অনন্য (unique) ভিত্তিসমূহ থেকে। এই যুগের বিকাশে দুটি চালিকাশক্তি কাজ করেছিল। নতুন এক শহুরে-মধ্যবিত্ত শ্রেণির উদ্ভবে নেতৃত্ব দানকারী "ক্রমবর্ধমান নগরায়ণ এবং শিল্পায়ন" ছিল এই চালিকাশক্তিগুলোর একটি, যা (অর্থাৎ, এই ক্রমবর্ধমান নগরায়ণ এবং শিল্পায়ন) শিল্পকলার জন্য নতুন এক শ্রেণির দর্শক তৈরি করেছিল। অপর চালিকাশক্তিটি ছিল নেপলিয়নের যুদ্ধ এবং ভিয়েনা-সম্মেলন শেষে ক্লেমেন্স ভন মেটরনিখের অধীনে বিরাজমান বা বলবৎ রাজনৈতিক স্থিতিশীলতা। শিল্পী ও সমাজের জন্যে স্বাভাবিকভাবেই এই পরিবেশটি বা আবহটি ছিল গার্হস্থ্যের প্রতি ও (অন্ততপক্ষে জনসমক্ষে) অরাজনৈতিক বিষয়ের প্রতি মনোনিবেশের। লেখক, চিত্রশিল্পী ও সঙ্গীতকরগণ এসময় নিরাপদ পরিবেশ পেতে শুরু করেছিলেন, যার ফলে এবং গৃহজীবনের ওপর বর্ধিষ্ণু মধ্যবিত্তশ্রেণির জোর দেওয়ার ফলে আসবাবপত্রের নকশায় ও অভ্যন্তর-সাজসজ্জায় একটি প্রস্ফুটন ঘটেছিল।
সাহিত্যে বিদারমায়ার
বিদারমায়ার শব্দটি সর্বপ্রথম সাহিত্য জগতে একটি ছদ্মনাম হিসেবে দৃষ্টিগোচর হয়। ১৮৫০ সালে গ্রামাঞ্চলীয় চিকিৎসক অ্যাডলফ কুসমাউল এবং আইনজীবী লুডভিগ আইখরোড মিউনিখের ব্যাঙ্গাত্মক সাপ্তাহিক ফ্লিগ্রেন্ডে ব্ল্যাট্টারে প্রকাশিত কিছু কবিতায় গোটলিব বিদারমায়ার শব্দজোড়টি একটি ছদ্মনাম হিসেবে ব্যবহার করেছিলেন।
প্রকাশনার ওপর কঠোর নিয়ন্ত্রণ থাকার কারণে এবং সরকারি সেন্সরশিপের কারণে বিদারমায়ার লেখকরা প্রথমদিকে তাদের কার্যক্রমকে মূলত ঐতিহাসিক কথাসাহিত্য ও গ্রামীণ জীবনের মতো অরাজনৈতিক বিষয়গুলোর মধ্যে সম্পৃক্ত করে রেখেছিলেন। রাজনৈতিক আলাপ-আলোচনা সাধারণত ঘনিষ্ঠ বন্ধুদের উপস্থিতিতে ঘরের মধ্যেই সীমাবদ্ধ ছিল।
জেরেমিয়াস গঠেল্ফ ১৮৪২ সালে দ্য ব্ল্যাক স্পাইডার উপন্যাসিকাটি লেখেন, যা লেখকের শ্রেষ্ঠ কাজ বলে চিহ্নিত করা হয়। রূপকাশ্রয়ী এ সাহিত্যকর্মে (allegorical) গথিক আবহের প্রয়োগ ঘটেছে। এই উপন্যাসিকাটি বিদারমায়ার যুগের ও ইন্দ্রিয়পরায়ণতার শ্রেষ্ঠ সাহিত্যকর্মগুলোর একটি হবে বলে প্রথমবার অগভীর দর্শনে বর্তমানের অনেক সমালোচকই বিবেচনা করেন। থমাস ম্যান তার দ্য জেনেসিস অব ডক্টর ফস্টাসে লিখেছেন যে, গঠেল্ফ "প্রায়ই হোমারীয়তাকে স্পর্শ করেছেন" এবং মোহিত করেছেন দ্য ব্ল্যাক স্পাইডারকে, যা "বিশ্বসাহিত্যের আর কোথাও করা হয়নি"।
বাখমুতের যুদ্ধ
বাখমুতের যুদ্ধ হল ২০২২ সালে দোনবাসের জন্য যুদ্ধের সময় ইউক্রেন ও রাশিয়ার মধ্যে বাখমুত শহরের কাছে সামরিক ব্যস্ততার একটি চলমান ধারাবাহিকতা। শহরটিতে মে মাসে গোলাবর্ষণ শুরু হয়, তবে শহরের জন্য প্রধান আক্রমণটি ইউক্রেনীয় বাহিনী পোপাসনা থেকে প্রত্যাহার (যুদ্ধের পরে) করার পরে ১লা আগস্ট শুরু হয়। প্রধান আক্রমণকারী বাহিনী প্রাথমিকভাবে রুশ আধাসামরিক সংস্থা ওয়াগনার গ্রুপের ভাড়াটেদের দ্বারা গঠিত হয়েছিল। নভেম্বর মাস নাগাদ আক্রমণ আরও তীব্র হয় কারণ খেরসন ফ্রন্ট থেকে পুনরায় মোতায়েন করা রুশ সশস্ত্র বাহিনীর ইউনিটগুলি ও সদ্য সংঘবদ্ধ নিয়োগপ্রাপ্তদের দ্বারা রুশ বাহিনীকে শক্তিশালী করা হয়েছিল, এবং যুদ্ধটি ভয়ঙ্কর পরিখা যুদ্ধে পরিণত হয়, উভয় পক্ষই উচ্চ হতাহতের সম্মুখীন হয়। কোনো উল্লেখযোগ্য অগ্রগতি ছাড়াই।
বিদারমায়ার
আসবাবপত্রাদির নকশায় এবং অভ্যন্তর সাজ-সজ্জায় বিদারমায়ার
আসবাবপত্রাদির নকশায় বিদারমায়ার ছিল একটি প্রভাবশালী জার্মান শৈলী, যার বিকাশ ঘটেছে ১৮১৫ থেকে ১৮৪৫ সালে। যেসব রাষ্ট্র মিলিত হয়ে জার্মান জাতি গঠন করেছিল, ১৮৭১-এর পূর্বে বার্লিনের শাসনের মাধ্যমে সেগুলোর একীভূত না হওয়া পর্যন্ত এই রাষ্ট্রগুলো কর্তৃক সৃষ্ট প্রতিবন্ধকতার ফলে এই বিদারমায়ার যুগটি স্ক্যান্ডিনেভিয়ার সময় পর্যন্ত দীর্ঘায়িত হয়েছিল। ঐতিহাসিকতাবাদের দ্বারা প্রভাবিত বিদারমায়ারোত্তর এই সংগ্রামগুলো তাদের নিজস্ব শৈলীসমূহকে গঠন করেছে। পুরো সময়কাল জুড়ে উপযোগিতাবাদী নীতির আলোকে বিদারমায়ার-এর ভিত্তির সাথে সামঞ্জস্যপূর্ণ পরিচ্ছন্ন দিকরেখা ও ন্যূনতম অলঙ্করণের ওপর জোর দেওয়া হয়েছিল। যাইহোক, এই যুগটির প্রবাহমানতার সাথে সাথে, এই শৈলীটি রোমান্টিক যুগের অস্থিরতা বিরোধী প্রারম্ভিক বিদ্রোহ থেকে সরে গিয়ে স্থানান্তরিত হয়েছিল একটি উদীয়মান মধ্যবিত্ত শ্রেণী কর্তৃক সৃষ্ট ক্রমবর্ধিষ্ণু অলঙ্কৃত কাম্য-করণীয়তার (তথা কমিশনের) দিকে, যে শ্রেণিটি আবার তাদের সদ্যপ্রাপ্ত সম্পদ প্রদশর্নের প্রতি ছিল অত্যাগ্রহী। পরিচ্ছন্ন দিকরেখা ও উপযোগিতাময় ভঙ্গিমাগুলোর ধারণা আজকের মতো সময়েও ক্রমপ্রবাহমানতার মাধ্যমে একবিংশ শতকে পুনরুজ্জীবিত হয়ে উঠেছে। মধ্যকালীন বিদারমায়ার থেকে পরবর্তী-বিদারমায়ার আসবাবপত্রাদির নকশা ঐতিহাসিকতাবাদের প্রতি এবং পুনরুজ্জীবন যুগের প্রতি দীর্ঘকালীন প্রত্যাশার এক আগমণবার্তা ঘোষককে উপস্থাপন করেছিল।
বাখমুতের যুদ্ধ
ভূমিকা
বাম|থাম্ব| রুশ বোমা হামলার পর [[বাখমুত|বাখমুতে অ্যাপার্টমেন্ট ব্লক। মে মাস থেকে শহরটিতে গোলাবর্ষণ চলছে। ]] ২০২২ সালে ইউক্রেনে রুশ আগ্রাসনের সময়, একটি মূল রুশ লক্ষ্য ছিল দোনেস্ক ও লুহানস্ক ওব্লাস্ত নিয়ে গঠিত দোনবাস অঞ্চল দখল করা। জুলাইয়ের প্রথম দিকে সিভিয়ারোদোনেটস্ক ও লিসিচানস্কের যুদ্ধের পরে, রাশিয়া ও বিচ্ছিন্নতাবাদী বাহিনী সমস্ত লুহানস্ক ওব্লাস্ত দখল করে এবং যুদ্ধক্ষেত্রটি স্লোভিয়ানস্ক, বাখমুত ও সোলেদার শহরের দিকে চলে যায়। বাখমুতের যুদ্ধের আগে, ইউক্রেনীয় ব্রিগেডিয়ার জেনারেল ওলেক্সান্ডার টারনাভস্কি দাবি করেছিলেন যে রাশিয়া পূর্ব ফ্রন্ট বরাবর ইউক্রেনের উপর পাঁচ থেকে এক জনবলের সুবিধা পেয়েছে।
রুশ বাহিনী ১৭মে থেকে বাখমুত গোলাবর্ষণ শুরু করে, একটি দুই বছরের শিশু সহ পাঁচজন নিহত হয়েছিল। ২২শে মে পোপাস্নার পতনের পর, ইউক্রেনীয় বাহিনী বাখমুতে অবস্থান শক্তিশালী করার জন্য শহর থেকে সরে যায়। ইতিমধ্যে, রুশ বাহিনী বাখমুত-লিসিচানস্ক মহাসড়ক বরাবর অগ্রসর হতে পেরেছিল, যা লিসিচানস্ক-সিভিয়েরোদোনেতস্ক এলাকায় অবশিষ্ট ইউক্রেনীয় সৈন্যদের বিপদে ফেলেছে।  মহাসড়কের পাশের রুশ চেকপয়েন্টটি পরে ভেঙ্গে ফেলা হয়, যদিও ৩০শে মে কোস্তিয়ানতিনিভকা-বাখমুত মহাসড়ক বরাবর যুদ্ধ আবার শুরু হয়, যেখানে ইউক্রেনীয় বাহিনী সফলভাবে মহাসড়ক রক্ষা করেছিল।
বিদারমায়ার
বর্তমান প্রয়োগ
ঐতিহাসিক বিদারমায়ার এবং বর্তমান জার্মানের মধ্যকার সাদৃশ্য ও তুলনাকে ব্যাখ্যা করতে গিয়ে বিয়োনাডে-বিদারমায়ার  কিংবা জেনারেশন বিদারমায়ার-এর মত শব্দগুলোর উদ্ভব ঘটেছে। এই অন্তর্নিহিত ইঙ্গিতটি এর সাথে সম্পর্কযুক্ত "ভাব-প্রকাশক শব্দাবলী" কিংবা "ভাব-প্রকাশক রীতি"র ক্ষেত্রেও ব্যবহৃত হচ্ছে, যেমন এটা ব্যবহার করা হচ্ছে বিয়োনাডে-বুর্জোয়ার (Bionade-Bourgeoisie) মতো শব্দে। বহুজাতিক তেল ও গ্যাস কোম্পানি রয়্যাল ডাচ শেল তরুণ জার্মানদের মনোভাব, মূল্যবোধ, অভ্যাস ও সামাজিক আচরণের ওপর গবেষণামূলক প্রবন্ধ প্রকাশ করে থাকে। ২০১০ সালে মূলধারার তরুণ প্রজন্মের জন্য তারা (Shell Jugendstudie) জেনারেশন বিদারমায়ার শব্দটি ব্যবহার করেছিল। সে সময় রাজনৈতিক প্রসঙ্গের চেয়ে নিরাপত্তা এবং ব্যক্তিগত সুখ অধিক গুরুত্বপূর্ণ ছিল।
বাখমুতের যুদ্ধ
যুদ্ধ
বাম|থাম্ব|যুদ্ধের সময় ইউক্রেনীয় পরিখা, নভেম্বর ২০২২ বাম|থাম্ব|বাখমুতের ট্রেঞ্চলাইনে ইউক্রেনীয় সৈনিক, নভেম্বর ২০২২ রুশ বাহিনী ১লা আগস্ট বাখমুতের দক্ষিণ ও দক্ষিণ-পূর্বের বসতিগুলিতে ব্যাপক স্থল আক্রমণ শুরু করে। রুশ প্রতিরক্ষা মন্ত্রণালয় ও রাশিয়াপন্থী টেলিগ্রাম পৃষ্ঠা উভয়ই দাবি করেছে যে বাখমুতের যুদ্ধ শুরু হয়েছে। পরের দিন, ইউক্রেন জানিয়েছিল যে রুশ বাহিনী শহরের দক্ষিণ-পূর্ব অংশে স্থল আক্রমণ শুরু করে শহরের বিমান হামলা ও গোলাবর্ষণ বাড়িয়েছে। বোমাবর্ষণ ৩ই আগস্ট পর্যন্ত অব্যাহত ছিল। ওয়াগনার গ্রুপের ভাড়াটেরা ইউক্রেনের প্রতিরক্ষা ভেদ করে ৪ঠা আগস্ট বাখমুতের পূর্ব উপকণ্ঠে প্যাট্রিস লুমুম্বা রাস্তায় পৌঁছাতে সক্ষম হয়েছিল।